CELEX: 62016TN0443
Language: el
Date: 2016-08-09 00:00:00
Title: Υπόθεση T-443/16: Προσφυγή της 9ης Αυγούστου 2016 — Ιταλία κατά Επιτροπής

10.10.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 371/21
            
         Προσφυγή της 9ης Αυγούστου 2016 — Ιταλία κατά Επιτροπής
   (Υπόθεση T-443/16)
   (2016/C 371/23)
   Γλώσσα διαδικασίας: η ιταλική
   
      Διάδικοι
   
   
      Προσφεύγουσα: Ιταλική Δημοκρατία (εκπρόσωποι: G. Palmieri, P. Gentili, avvocato dello Stato)
   
      Καθής: Ευρωπαϊκή Επιτροπή
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την προκήρυξη των γενικών διαγωνισμών EPSO/AD/323/16 και EPSO/AD/324/16.
            
         
      Λόγοι και κύρια επιχειρήματα
   
   Η προσφεύγουσα προσβάλλει ενώπιον του Γενικού Δικαστηρίου την προκήρυξη των γενικών διαγωνισμών EPSO/AD/323/16 και EPSO/AD/324/16 για την κατάρτιση δύο εφεδρικών πινάκων, αντιστοίχως, με 40 επιτυχόντες για την κάλυψη κενών θέσεων διοικητικών υπαλλήλων (AD 7) στην κατηγορία καθηκόντων Ερευνητές: δαπάνες της ΕΕ, καταπολέμηση της διαφθοράς, τελωνειακές διαδικασίες και εμπορικές συναλλαγές, καπνός και προϊόντα παραποίησης/απομίμησης· και με 10 επιτυχόντες για την κάλυψη κενών θέσεων διοικητικών υπαλλήλων (AD 9) στην κατηγορία καθηκόντων Ερευνητές: επικεφαλής ομάδας, οι οποίοι δημοσιεύθηκαν στην Επίσημη Εφημερίδα της Ευρωπαϊκής Ένωσης της 26ης Μαΐου 2016, αριθμός C 187 A.
   Οι ίδιοι γενικοί διαγωνισμοί αποτελούν αντικείμενο της υποθέσεως T-401/16, Ισπανία κατά Επιτροπής.
   Οι λόγοι και τα κύρια επιχειρήματα είναι παρόμοια με τα προβαλλόμενα στην υπόθεση αυτή.
   Προβάλλεται ειδικότερα παράβαση των άρθρων 18, 24 και 342 ΣΛΕΕ, του άρθρου 22 του Χάρτη των Θεμελιωδών Δικαιωμάτων της Ευρωπαϊκής Ένωσης, παράβαση του ΚΥΚ, παραβίαση της αρχής της προστασίας της δικαιολογημένης εμπιστοσύνης, της αρχής της αναλογικότητας και παράβαση των θεμελιωδών κανόνων που είναι συμφυείς με τη φύση και τον σκοπό των προκηρύξεων διαγωνισμών, κατάχρηση εξουσίας, καθώς και παράβαση των άρθρων 1 και 6 του κανονισμού 1/58.